projecte-aina/catalan_government_crawling huggingface dataset:
El 12 de desembre de 2018 i d'acord amb la Disposició Transitòria segona del RD 513/2017 de 22 de maig pel que s'aprova el Reglament de les instal·lacions de protecció contra incendis, finalitza el termini d'un any del que disposaven les empreses instal·ladores i/o mantenidores autoritzades amb el RD 1942/1993 de 5 de novembre per a adaptar-se al nou reglament.
Aquesta tramitació s'ha de fer triant l'opció ADEQUAR LES DADES REGISTRALS i presentant la declaració responsable per a tots els sistemes pels quals es pugui habilitar l'entitat, sens perjudici que en el futur s'ampliï l'habilitació a altres sistemes.
Passat el 31 de desembre de 2018 el tràmit d'adequació es tancarà i seran aplicables les previsions dels articles 13 i 18 del RD.
El dia 27 de maig es publicarà una nova versió del formulari de Presentació de la declaració responsable per a instal·lacions d'equips de pressió i es modificarà la forma de pagament de les taxes.
La principal novetat del nou formulari és que s'elimina la signatura, ja sigui en electrònic o en manuscrit, de la Sol·licitud de la presentació de la declaració responsable ( NO la del formulari de la Declaració responsable que continuarà requerint la signatura del titular de la instal·lació o del seu representant).
En el moment d'enviar a tramitar els formularis caldrà identificar-se amb un certificat de persona física o de persona jurídica o amb el sistema idCAT Mòbil.
L' idCAT Mòbil és una forma d'identificació d'usuaris alternatiu als certificats digitals.
És un sistema àgil que permet, un cop donats d'alta a la Seu electrònica (es pot fer de forma telemàtica o presencialment en una oficina OGE) obtenir, al telèfon mòbil, una contrasenya que permetrà autenticar-se i enviar els formularis a tramitar.
El DNI associat al idCAT Mòbil haurà de ser el DNI del titular en cas de que sigui persona física, o el DNI de la persona representant que s'hagi informat al formulari, en cas de persona jurídica.
Si existeix intermediari, aquest DNI correspondrà a les dades de l'intermediari.
Amb aquest nou sistema ja no caldrà presentar " l'acusament de rebuda " signat manuscritament, la qual cosa agilitzarà i reduirà el temps de tramitació i estalviarà desplaçaments a les oficines OGE.
Us recordem que s'ha de tramitar amb la darrera versió dels formularis corresponents.
És a dir, només es poden fer els tràmits amb els formularis actualitzats que apareixen en les fitxes dels tràmits.
S' elimina LA CARTA DE PAGAMENT que fins ara estava incorporada a l'acusament de rebuda.
El pagament de la taxa es podrà efectuar online, amb targeta bancària, accedint a l'enllaç que es mostrarà en la pantalla un cop s'hagi enviat a tramitar la sol·licitud.
Avui entra en vigor el Reglament de l'impost sobre les estades en establiments turístics (IEET), aprovat pel Decret 141/2017, de 19 de setembre (DOGC núm. 7459, de 21.09.2017).
Sobre aquestes novetats legislatives destacaquem: Avui entra en vigor el Reglament de l'impost sobre les estades en establiments turístics (IEET), aprovat pel Decret 141/2017, de 19 de setembre (DOGC núm. 7459, de 21.09.2017).
Sobre aquestes novetats legislatives destaquem:
• S'estableixen dos períodes de liquidació semestral.
• Es permet fer la presentació i el pagament en una única autoliquidació de tants establiments (inclosos els creuers turístics) i subjectes passius com es vulgui.
• S'ha regulat la figura de l'assistent en la recaptació en relació a diversos aspectes.
• La presentació de l'autoliquidació s'ha de fer sempre i de forma telemàtica.
• Hi ha noves exempcions: a) per estades que es facin per causes de força major, determinades per reglament, i b) per les estades que faci qualsevol persona per motius de salut, i també les de les persones que l'acompanyin.
• S'han actualitzat els imports de les tarifes
Inici del període d'autoliquidació i ingrés de l'impost l'1 d'octubre
Ja es pot presentar per mitjans telemàtics la declaració responsable de garantia de viatges combinats i serveis de viatges vinculats.
Aquest és un tràmit adreçat a les persones empresàries que organitzen o comercialitzen viatges combinats i serveis vinculats, conforme disposen de la garantia suficient per a l'execució correcta dels viatges que ofereixen, així com la repatriació o el retorn dels viatgers al seu origen.
Cal tenir en compte que per la presentació telemàtica d'aquesta declaració responsable, serà necessari identificar-se electrònicament, per qualsevol dels mitjans vàlids per tramitar en línia acceptats per la Generalitat de Catalunya.
El Departament d'Empresa i Coneixement activa una prestació econòmica directa, amb un pressupost total de 3.500.000€, adreçada als professionals autònoms i microempreses del sector turístic, per a que puguin continuar amb la seva activitat.
L'exhauriment definitiu del pressupost es publicarà al DOGC mitjançant la resolució corresponent
És una línia d'ajuts destinats a professionals i microempreses del sector turístic, afectades per la situació de crisi ocasionada pel COVID-19, per a reprendre l'activitat un cop passat l'estat d'alarma.
Són compatibles amb els ajuts d'autònoms, i són compatibles amb qualsevol altre ajut, sempre i quan es mantingui l'activitat durant al menys 1 any.
A qui va destinada la subvenció?
A qui NO va destinada la subvenció?
RESUM dels requisits que cal complir per accedir als ajuts
A partir d'ara la tramitació relacionada amb l'habilitació de guies de turisme de Catalunya es farà exclusivament de forma telemàtica amb certificat digital o idCat mòbil.
L'entrada en vigor de la nova normativa elimina les caducitats de les acreditacions, les taxes i estableix un procediment d'habilitació obert permanentment sense necessitat de fer exàmens.
Els guies habilitats en altres CCAA o estats de la UE que volen fer l'activitat de forma temporal també han de fer la tramitació de forma electrònica.
Una altra novetat és que la identifiació del guia deixa de ser un carnet tipus targeta de plàstic i passa a ser un document electrònic amb codi QR que permetrà la verificació de l'habilitació del guia de turisme per part de tercers.
Per a les aplicacions mòbils dedicades a gestió, compra, venda i màrqueting per a empreses comercials i de serveis.
Si gestioneu i/o dissenyeu aplicacions per a les empreses comercials i de serveis, des d'avui ja podeu inscriure els vostres productes al Catàleg d'Apps del Comerç.
Si la vostra App compleix els requisits, es podrà beneficiar de la difusió i publicitat del Catàleg, que farà el Consorci de Comerç Artesania i Moda de Catalunya d'acord amb el seu pla de comunicació.
Consulteu tots els requisits i característiques del Catàleg d'Apps a la fitxa de tràmit:
Per fer difusió de les aplicacions mòbils dedicades a gestió, compra, venda o màrqueting per a empreses comercials i de serveis.
La 22a edició se celebrarà a Barcelona del 25 al 29 de juny al Recinte modernista de Sant Pau, i s'hi mostraran les propostes de dissenyadors i marques per a la temporada primavera-estiu 2019.
La convocatòria de participació en les desfilades del "080 Barcelona Fashion" té per objectiu seleccionar els dissenyadors que han de participar en la 22a edició del 080 Barcelona Fashion.
Un comitè d'experts seleccionarà les candidatures dels dissenyadors i marques que formaran part del calendari de desfilades del certamen de moda.
Els dissenyadors participants hauran d'acreditar la creació i firma de la seva col·lecció, i comprometre's a presentar en primícia al 080 Barcelona Fashion les seves col·leccions de Primavera/Estiu 2019 o bé Tardor/Hivern 2018-2019, en cas que segueixin l'estratègia "see now buy now", entre altres requisits de participació
La convocatòria de participació al "Fashion Market" del "080 Barcelona Fashion" té com objectiu convocar els/les dissenyadors/ores i/o marques de moda que vulguin participar a l'edició d'aquest estiu, corresponent a la presentació de les col·leccions presents i/o anteriors.
Està dirigit a dissenyadors/ores, marques de moda i/o les persones titulars de marques d'accessoris i complements de moda amb establiment operatiu a Catalunya, estatals o internacionals.
La Generalitat, a través del CCAM, promou el certamen amb l'objectiu de consolidar Catalunya com a referent de la generació i projecció del disseny de moda, contribuir a la seva internacionalització i relocalització de la producció tèxtil a Catalunya, i alhora potenciar la cultura de la moda i acostar-la al ciutadà.
- Desfilades "080 Barcelona Fashion": 19 d'abril
El Consorci de Comerç, Artesania i Moda de Catalunya (CCAM), del Departament d'Empresa i Coneixement ha obert el termini per participar en la 19a edició dels Premis Nacionals a la Iniciativa Comercial i en els Premis Nacionals als Establiments Comercials Centenaris, que anualment lliura la Generalitat de Catalunya.
Valoren les iniciatives relacionades amb el món del comerç i dels serveis que s'hagin distingit per les seves tasques de millora en la gestió del sector de la distribució minorista, particularment del comerç urbà de proximitat.
Consta de les següents categories:
Premis Nacionals als Establiments Comercials Centenaris 2017
Reconeixen els establiments en actiu que al llarg de més de cent o de cent cinquanta anys han ofert un servei de qualitat i personalitzat, tot adaptant-se als canvis en les necessitats de compra de la ciutadania
Termini de presentació de candidatures
En totes les categories, el termini finalitza el 13 de juny i s'han de tramitar les sol·licituds telemàticament (signatura electrònica opcional)
Presentació de candidatures fins al 13 de juny
L'objectiu d'aquest programa és dinamitzar el comerç mitjançant projectes de recuperació dels locals buits situats a la trama urbana consolidada del municipi, o al casc històric i els seus eixamples i la reforma d'establiments amb un grau d'antiguitat o parades de mercats municipals per tal de garantir el mix comercial òptim i adequat a cada zona, incrementant-ne l'atractiu i evitant el trencament del continu comercial.
El termini de presentació de sol·licituds és del 9 de juliol al 31 de desembre, o fins a l'exhauriment del pressupost.
Termini: 9 de juliol al 31 de desembre de 2018 (fins exhaurir pressupost)
S'ha obert el termini per presentar les sol·licituds per al Premi Nacional d'Artesania i el Diploma de Mestre Artesà.
El Diploma de Mestre Artesà és un guardó que atorga la Generalitat de Catalunya, i que en funció del tipus d'activitat que realitzin les persones sol·licitants, podran sol·licitar-lo en les següents modalitats:
El termini de presentació de les sol·licituds és del 20 de maig al 20 de juny de 2019, ambdós inclosos.
El Ministeri d'industria ha fet una nota explicativa davant de les diferents interpretacions del RD llei 10/2020 sobre les activitats econòmiques.
En aquesta nota es detalla que les activitats d'exportació i importació de productes, béns i materials per atendre els mercats d'abastament i contractes internacionals en resulten excloses.
El Govern de Catalunya vol facilitar un servei a aquestes empreses perquè puguin comunicar responsablement la seva activitat importadora i exportadora, als efectes de generar a les empreses i a les persones treballadores seguretat en el compliment de la normativa i contribuir alhora a les mesures establertes pels decrets de l'estat d'alarma per la situació Covid 19.
Per aquest motiu s'ha incorporat una nova modalitat de Presentar la comunicació en relació amb la consideració d'activitat industrial d'importació i exportació al tràmit de Informació sobre activitats de la indústria manufacturera considerades essencials
Avui s'han publicat les bases reguladores per a la concessió de subvencions a les entitats de l'àmbit del comerç, dels serveis, de l'artesania i de la moda per a la compensació de pèrdues econòmiques com a conseqüència de la COVID-19.
Convocatòries per al sector COMERÇ
Les subvencions tenen les línies següents:
Programa de suport a les entitats representatives del sector del comerç.
Programa de suport a la xarxa associativa de comerç, artesania i moda.
Programa de reactivació del comerç.
Programa de suport a la inversió per a la nova implantació de comerços i millora comercial dels establiments.
Convocatòria per al sector MODA
Programa per a la reactivació de la moda catalana.
Programa per a la reactivació de l'empresa artesana.
Programa de suport als municipis en l'àmbit del comerç i de l'artesania
Tota la informació i l'enllaç als tràmits a la pàgina de mesures per a empreses i autònoms:
Ajuts al comerç, artesania i moda
Els tràmits ja estan publicats i el termini per fer les sol·licituds s'obre el 30 d'abril a les 00:00 hores.
Per estar informats de tot el relatiu a les -19, tràmits i gestions per a empreses i professionals, seguiu les novetats de Canal Empresa i el twitter.
ACTUALITZACIÓ. programa reactivació comerç està TANCAT per exhauriment del pressupost
Publicades les plantilles de correcció de les proves per obtenir el CAP del passat 20 de gener
Ja podeu consultar les plantilles de correcció de les proves del passat 20 de gener de 2017.
Les trobareu a la fitxa d'inscripció:
· Certificat d'aptitud per a conductors professionals (CAP)
Per veure les plantilles de correcció aneu a "Inscriure's i fer la prova" > PAS 5.
Fins al 15 de març estan obertes les inscripcions a la primera convocatòria de 2017 de les proves per obtenir el certificat professional per al transport de mercaderies i viatgers.
S'ha obert el termini per a fer la inscripció a les proves per obtenir la competència professional per al transport de mercaderies i viatgers.
Trobareu tota la informació en les fitxes dels tràmits corresponents:
· Proves per obtenir el certificat de competència professional per transportar mercaderies dins de Catalunya
· Proves per obtenir el certificat de competència professional per al transport interior i internacional de mercaderies i viatgers
S'ha publicat al DOGC la RESOLUCIÓ TES/2212/2017, de 13 de setembre, per la qual es fa pública la segona convocatòria de les proves per a l'obtenció i la renovació del certificat de capacitació professional per a l'exercici de l'activitat de conseller de seguretat per al transport de mercaderies perilloses per carretera o per ferrocarril.
El període d'inscripció és de l'1 al 13 d'octubre.
Convocatòria d'ajuts a empreses pimes exportadores i/o potencialment exportadores de Catalunya per a la promoció a la fira Fecons Cuba 2018
El text complet de la convocatòria està a disposició de les empreses a la seu de la Cambra Oficial de Comerç, Indústria, Serveis i Navegació de Barcelona.- També es pot consultar al web de la Cambra:
Model de sol·licitud de participació:
Convocatòria de selecció de comerços per al desenvolupament de diagnòstics d'innovació comercial en el marc del Programa de comerç minorista.
El text complet de la convocatòria està a disposició de les empreses a la seu de la Cambra Oficial de Comerç, Indústria, Serveis i Navegació de Tarragona.- També es pot consultar al web de la Cambra:
L'objectiu d'aquest programa és dinamitzar el comerç mitjançant projectes de recuperació dels locals buits situats a la trama urbana consolidada del municipi, o al casc històric i els seus eixamples i la reforma de d'establiments amb un grau d'antiguitat o parades de mercats municipals per tal de garantir el mix comercial òptim i adequat a cada zona, incrementant-ne l'atractiu i evitant el trencament del continu comercial.
El termini de presentació de sol·licituds és del 9 de juliol al 31 de desembre, o fins a l'exhauriment del pressupost)
Termini: 9 de juliol al 31 de desembre de 2018 (fins exhaurir pressupost)
S'han publicat les plantilles de correcció de les proves que es van fer el 22 de novembre del Certificat d'aptitud per a conductors professionals (CAP).
Per accedir a les plantilles a l'enllaç del tràmit: Inscriure's i fer la prova -> Pas 5: Consultar les plantilles de correcció de les proves.
A la modalitat 'Sol·licitar la targeta de qualificació de conductor', s'ha afegit una nova descripció que es diu ' Representació en tràmits de CAP '.
És molt important que després de completar el 'Pas 1', continueu amb el 'Pas 2 Presentar la sol·licitud al Ministeri de Foment' per finalitzar la sol·licitud.
S'ha actualitzat la data i hora de realització de les proves corresponents a la primera convocatòria de l'any 2020 del Certificat d'Aptitud per a Conductors Professionals (CAP).
Nou calendari de proves per al 2020 > Anar a: Inscriure's i fer la prova > Terminis
La primera convocatoria de proves de l'any 2020 és el 31 de gener > Anar a: Inscriure's i fer la prova > Altres informacions
El personal que manipula animals utilitzats, criats o subministrats amb finalitats d'experimentació i altres fins científics, incloent-hi la docència, ja pot sol·licitar telemàticament el reconeixement de la capacitació.
Tramitar-ho per aquesta via ofereix una major celeritat en la resolució del tràmit i la recepció telemàtica del certificat per part de l'interessat.
Aquest tràmit ja és pot fer per internet
Per tramitar un expedient de sol·licitud d'obertura d'una oficina de farmàcia davant els col·legis oficials de farmacèutics, cal haver obtingut el certificat de places d'allotjaments turístics, on s'especifiqui el número de places turístiques que hi ha en una determinada àrea bàsica de salut.
Aquest tràmit ja es pot sol·licitar telemàticament.
Els tràmits de sol·licitud d'inscripció al Registre de desfibril·ladors fora de l'àmbit sanitari, així com les modificacions posteriors o el cessament, es podran presentar únicament de forma telemàtica.
Per poder realitzar el tràmit caldrà autenticar-se mitjançant certificat digital o bé mitjançant IdCat mòbil.
L'acreditació com a centre d'atenció hospitalària aguda, atorgada pel Departament de Salut, reconeix als centres d'atenció hospitalària un nivell de qualitat i competència superior als estàndards que s'exigeixen per a l'obertura i funcionament de la resta de centres sanitaris.
La tramitació de sol·licituds d'acreditació, renovacions, modificacions de dades i baixa, passa a realitzar-se de forma exclusivament electrònica.
Caldrà que disposeu de certificat digital per tal de realitzar el tràmit.
El termini màxim de resolució per part de l'administració és de 6 mesos des de l'inici d'expedient per part de l'òrgan responsable.
Us recordem que des d'ara aquest tràmit només es pot fer per internet.
Per a més informació sobre la obligació de tramitar electrònicament per a les empreses consulteu https://web.gencat.cat/ca/tramits/com-tramitar-en-linia/Subjectes-obligats/
Si teniu dubtes sobre la tramitació electrònica podeu consultar les preguntes freqüents: https://web.gencat.cat/ca/seu-electronica/sobre-la-seu/preguntes-frequeents/
I l'apartat sobre certificat i signatura electrònica: https://web.gencat.cat/ca/seu-electronica/certificats-i-signatures-electroniques/
La Cambra de Comerç de Barcelona anuncia l'obertura de convocatòria que té l'objectiu de promoure la participació en el programa "Pla Internacional de Promoció", confinançat pels Fons Europeu de Desenvolupament Regional (FEDER) de la Unió Europea en la participació agrupada d'empreses catalanes a la fira PITTCON Orlando 2018, entre els dies 23 de febrer i 4 de març dirigida principalment a empreses dels sectors de laboratori amb interès per l'internacionalització, valorant-se la viabilitat d'altres sectors.
Avui s'ha publicat al DOGC l'anunci amb la convocatòria d'ajuts a empreses pimes exportadores i/o potencialment exportadores de Catalunya per participar en aquest programa.
1.- Autorització de les bosses i els recipients per a la recollida de residus sanitaris
Les indústries distribuïdores, productores i/o importadores de bosses i recipients per a la recollida de residus sanitaris, a partir d'ara hauran de sol·licitar l'autorització sanitària d'aquests recipients únicament per via telemàtica.
2.- Aportació de la declaració anual de la producció i gestió de residus biosanitaris i citotòxics
Els centres, serveis i establiments sanitaris que generen residus sanitaris específics o de risc (grup III i citotòxics del grup IV) hauran de presentar telemàticament la declaració anual de residus sanitaris.
El Consorci de Comerç, Artesania i Moda de Catalunya (CCAM) ha obert el termini de sol·licitud de tres subvencions destinades a les empreses i professionals del món del comerç, l'artesania i la moda.
El termini de sol·licitud finalitza el 8 de maig de 2017.
Subvencions per a la competitivitat de l'empresa a través de les entitats
Programa d'impuls de la competitivitat de les empreses a través de les entitats mitjançant:
Aquests ajuts estan destinats a les entitats representatives del sector del comerç, els serveis, l'artesania i la moda:
Se n'exclouen les fundacions i els col·legis professionals.
Subvencions per a la participació d'empreses artesanes a fires professionals
L'objectiu d'aquest programa és la promoció de la comercialització de l'artesania i fomentar-ne la competitivitat i la internacionalització a través de la participació d'empreses artesanes en fires i salons professionals, d'àmbit nacional, estatal i internacional.
Destinades a les empreses que desenvolupin activitats relatives al Repertori de famílies d'oficis artesans.
Se n'exclou expressament l'artesania alimentària i aquella que no estigui detallada en l'esmentat Repertori de famílies d'oficis artesans.
Subvencions per a la internacionalització de la moda
Programa destinat a estimular i promoure la participació dels dissenyadors i les marques de moda en exposicions (showrooms) comercials internacionals temporals de moda i fires internacionals.
Així com augmentar la presència de dissenyadors i marques catalanes a l'exterior i potenciar la diversificació de mercats.
La convocatòria per a la internacionalització de la moda està oberta a les empreses de disseny de moda que participin en espais de venda efímers temporals internacionals.
El Consorci de Comerç, Artesania i Moda de Catalunya (CCAM) ha organitzat presentacions en diverses ciutats per a informar sobre les subvencions i resoldre els possibles dubtes.
La darrera d'aquestes sessions se celebrarà a Barcelona.
Per a més informació, truqueu al telèfon del CCAM: 93 484 99 09.
El Consell de Relacions Laborals organitza el 4 de maig una jornada gratuïta per a donar a conèixer les eines per prevenir, detectar i resoldre les situacions d'assetjament a l'empresa i contribuir a crear un entorn de treball productiu, segur i respectuós per a totes les persones.
En el transcurs de la sessió es presentaran dos exemples de bones pràctiques empresarials i es lliurarà un exemplar dels documents següents:
· Guia d'elaboració del protocol per a la prevenció i abordatge de l'assetjament sexual i per raó de sexe en l'entorn laboral
· Decàleg Tolerància Zero amb l'assetjament sexual i per raó de sexe en l'entorn laboral
QUÈ ÉS UN PROTOCOL PER LA PREVENCIÓ DE L'ASSETJAMENT SEXUAL?
Les empreses estan obligades a adoptar mesures específiques i arbitrar procediments per prevenir i donar resposta a les reclamacions d'assetjament sexual i per raó de sexe.
En aquest sentit, la Guia i el Decàleg ajuden les empreses a implementar el Protocol per a la prevenció i abordatge de l'assetjament sexual i per raó de sexe a l'empresa, que és un document que estableix un marc d'actuació i una eina per prevenir, detectar i resoldre els casos d'assetjament sexual amb l'objectiu final d'eradicar aquestes conductes en l'àmbit laboral. > El protocol estableix un seguit d' actuacions preventives, com la sensibilització, la formació específica, la difusió de la informació, els estudis d'impacte i l'habilitació de recursos per resoldre precoçment els conflictes.
També identifica diferents modalitats d'assetjament i els principis i criteris que han de regir totes les actuacions al respecte.
Inscripció: Període d'inscripció tancat.
09.45 - 10.00 h Benvinguda i lliurament de la Guia i el Decàleg
Mireia Mata i Solsona, directora general d'Igualtat del Departament de Treball, Afers Socials i Famílies
10.20 - 11.10 h Experiències a les empreses des de dos punts de vista:
M. Àngels Pujols i Muntada, secretària general del Consell de Relacions Laborals
10.10 - 11.40 h Intervencions fila zero Grup Tècnic d'Assetjament i institucions convidades i torn obert de paraula
Josep Ginesta i Vicente, secretari general del Departament de Treball, Afers Socials i Famílies i vicepresident del Consell de Relacions Laborals
publicat pel Consell de Relacions Laborals de Catalunya.